RESOLUCIÓN do 21 de xaneiro de 2021 pola que se dá publicidade das axudas tramitadas ao abeiro da Orde do 28 de outubro de 2020 pola que se establecen as bases reguladoras da concesión das axudas temporais e excepcionais aos sectores agrarios máis desfavorecidos pola incidencia da crise do COVID-19, cofinanciadas polo Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan as axudas para o ano 2020 (código de procedemento MR436F).
Consellería do Medio Rural — III. Outras disposicións — 10/02/2021

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, e dando cumprimento ao artigo 45.1.b) da Lei 39/2015, do 1 de outubro, do procedemento administrativo común das administracións públicas, a Dirección Xeral de Gandaría, Agricultura e Industrias Agroalimentarias, por delegación do conselleiro,
Dar publicidade á resolucións das axudas da Consellería do Medio Rural ao abeiro da Orde do 28 de outubro de 2020 pola que se establecen as bases reguladoras da concesión das axudas temporais e excepcionais aos sectores agrarios máis desfavorecidos pola incidencia da crise do COVID-19, cofinanciadas polo Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan as axudas para o ano 2020, que figuran como anexo nesta resolución.
Santiago de Compostela, 21 de xaneiro de 2021
a) Norma reguladora da convocatoria: Orde do 28 de outubro de 2020 pola que se establecen as bases reguladoras da concesión das axudas temporais e excepcionais aos sectores agrarios máis desfavorecidos pola incidencia da crise do COVID-19, cofinanciadas polo Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan as axudas para o ano 2020 (código de procedemento MR436F).
b) Aplicación orzamentaria: 2020.14.04.712B.7720.
Crédito orzamentario: 9.000.000,00 de euros.
c) Finalidade:
A finalidade das axudas é garantir a continuidade da actividade empresarial no sector vacún de carne debido ao impacto da pandemia do COVID-19.
d) Destinatarios:
As persoas titulares de explotacións agrarias con orientación produtiva cárnica de vacún que cumpran os requisitos sinalados no artigo 5 da orde.
e) Recursos:
Cabe interpor recurso potestativo de reposición ante a persoa titular da Consellería do Medio Rural, no prazo dun mes contado a partir do día seguinte ao da súa notificación, de conformidade co establecido no artigo 124 da Lei 39/2015, do 1 de outubro, do procedemento administrativo común das administracións públicas (BOE núm. 236, do 2 de outubro).
Tamén se poderá interpoñer directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da súa notificación.
f) Beneficiarios e importe concedido de acordo co recollido no anexo I.
g) Solicitudes denegadas de acordo co recollido no anexo II, polos motivos que se recollen no anexo.
h) Solicitudes inadmitidas de acordo co recollido no anexo III, polos motivos que se recollen no anexo.
i) Solicitudes desistidas de acordo co recollido no anexo IV, polos motivos que se recollen no anexo.
Códigos de motivos: